ส่วนที่ 1

บริษัทที่ออกหลักทรัพย์

ข้อมูลสรุป

บริษัท ลลิล พร็อพเพอร์ตี้ จำกัด (มหาชน) หรือ LALIN ก่อตั้งเมื่อวันที่ 8 กันยายน 2531
ด้วยทุนจดทะเบียนเริ่มแรก 20 ล้านบาทโดยมีนายทวีศักดิ์ วัชรรัคคาวงศ์ และนายไชยยันต์ ชาครกุล
เป็นผู้ถือหุ้นรายใหญ่ บริษัทฯ ดำเนินธุรกิจบ้านจัดสรรภายใต้สโลแกน “บ้านที่ปลูกบนความตั้งใจที่ดี”
โดยที่ผ่านมา บริษัทมีการขยายธุรกิจ
และได้มีการเพิ่มทุนทะเบียนเพื่อรองรับการขยายการพัฒนาโครงการต่างๆ
โดยบริษัทได้แปลงสภาพเป็น บริษัทมหาชน เมื่อวันที่ 3 กันยายน 2545
และเข้าจดทะเบียนในตลาดหลักทรัพย์แห่งประเทศไทย (SET) โดยได้เพิ่มทุนจดทะเบียนเป็น 825
ล้านบาท

ตลอดระยะเวลาที่ผ่านมาบริษัทฯ ได้มีการเปิดดำเนินการโครงการบ้านจัดสรรอย่างต่อเนื่อง
แม้กระทั่งช่วงวิกฤติเศรษฐกิจ ช่วงปี 2540 โดยบริษัทเป็นบริษัทในกลุ่มธุรกิจอสังหาริมทรัพย์
เพียงไม่กี่บริษัทในประเทศไทย ที่ไม่ต้องเข้าสู่กระบวนการเจรจาปรับปรุงโครงสร้างหนี้
และไม่เป็นหนี้ที่ไม่ก่อให้เกิดรายได้ (NPL) กับสถาบันการเงินใดเลย นอกจากนี้ บริษัทฯ
ยังเป็นผู้ริเริ่มการทำการตลาดสำหรับบ้านจัดสรรใหม่ๆ หลายประการ เช่น โครงการ Friend
get Friend และการนำระบบค้ำประกันเงินดาวน์ (Escrow Account)
มาใช้เพื่อสร้างความมั่นใจให้กับลูกค้า เป็นต้น
รวมทั้งยังเป็นผู้นำในการนำกลยุทธ์การจัดซื้อโครงการ
และที่ดินซึ่งเป็นหลักประกันของหนี้ที่ไม่ก่อให้เกิดรายได้ (NPL) ของสถาบันการเงินต่างๆ
รวมทั้งการจัดซื้อจากการประมูลทรัพย์สินจากองค์การเพื่อการปฏิรูประบบสถาบันการเงิน (ปรส.)
เพื่อมาพัฒนาโครงการต่อ ในช่วงวิกฤติเศรษฐกิจดังกล่าว

ในปี 2555 บริษัท ลลิล พร็อพเพอร์ตี้ จำกัด (มหาชน) มียอดรับรู้รายได้จากการขายทั้งสิ้น
1,720.39 ล้านบาท ซึ่งปรับลดลงจากปี 2554 เล็กน้อยที่ร้อยละ 8.16
ทั้งนี้ส่วนหนึ่งเป็นผลมาจากเหตุการณ์อุทกภัยครั้งใหญ่ในช่วงปลายปี 2554
ซึ่งได้ส่งผลกระทบในวงกว้างต่อภาคธุรกิจอสังหาริมทรัพย์ ต่อเนื่องมาถึงในช่วงต้นปี 2555
ก่อนที่จะค่อยๆ ฟื้นตัวดีขึ้นต่อเนื่อง โดยยอดรับรู้รายได้ของบริษัท
มีการปรับตัวดีขึ้นอย่างต่อเนื่องตลอดปี 2555 โดยในช่วงครึ่งปีแรก
ซึ่งเป็นช่วงที่ยังคงได้รับผลกระทบจากเหตุการณ์อุทกภัย บริษัทมียอดรับรู้รายได้อยู่ที่ 643.68
ล้านบาท ก่อนที่ในช่วงครึ่งปีหลังยอดขายได้เริ่มฟื้นตัวกลับมาอยู่ในสภาวะปกติ
ส่งผลให้บริษัทมียอดรับรู้รายได้ในครึ่งปีหลังปรับเพิ่มขึ้นมาอยู่ที่ 1,076.72 ล้านบาท
หรือปรับเพิ่มขึ้นจากในช่วงครึ่งปีแรก กว่าร้อยละ 67
และยังคงมียอดขายอีกจำนวนหนึ่งที่ยังไม่ได้รับรู้รายได้ (Backlog) จะข้ามมารับรู้รายได้ในปี
2556

ในส่วนของความสามารถในการทำกำไร บริษัทมีการบริหารจัดการต้นทุนต่างๆ ได้ดี
โดยมีอัตราส่วนความสามารถในการทำกำไร (Profitability Ratios)
โดยรวมที่ดีกว่าค่าเฉลี่ยของอุตสาหกรรม ทั้งนี้ในปี 2555 บริษัทมีอัตราส่วนกำไรขั้นต้น (Gross
Profit Margin) อยู่ที่ร้อยละ 39.7 สูงกว่าค่าเฉลี่ยของอุตสาหกรรมซึ่งอยู่ที่ประมาณร้อยละ
34.2 ซึ่งสะท้อนถึงการบริหารจัดการต้นทุนทางตรงที่ดี ไม่ว่าจะเป็นความสามารถในการจัดซื้อที่ดิน
และการบริหารจัดการด้านการก่อสร้าง
ในส่วนของอัตราส่วนค่าใช้จ่ายในการขายและการบริหารต่อรายรับ (SG&A/Revenues)
อยู่ที่ร้อยละ 13.7 ซึ่งปรับสูงขึ้นจากในปีก่อนหน้าซึ่งอยู่ที่ร้อยละ 12.2
ทั้งนี้ส่วนหนึ่งเนื่องจากยอดรับรู้รายได้ของบริษัทในปี 2555 ที่ปรับลดลงเล็กน้อย
ตลอดจนมีค่าใช้จ่ายทางการตลาดของโครงการที่เปิดใหม่ในช่วงปลายปีหลายโครงการ
ซึ่งมียอดขายแล้วแต่ยังไม่มีการรับรู้รายได้
อย่างไรก็ดีอัตราส่วนค่าใช้จ่ายในการขายและการบริหารต่อรายรับของบริษัท
ยังคงดีกว่าค่าเฉลี่ยของอุตสาหกรรมซึ่งอยู่ที่ประมาณร้อยละ 14.2 ในส่วนของต้นทุนทางการเงินในปี
2555 อยู่ที่ 34.43 ล้านบาท ปรับเพิ่มขึ้นจากในปี 2554 ซึ่งอยู่ที่ 24.78 ล้านบาท
โดยมีอัตราส่วนความสามารถชำระดอกเบี้ย (Interest Coverage Ratio) อยู่ที่ 11.28 เท่า
ซึ่งสาเหตุที่ต้นทุนทางการเงินปรับเพิ่มขึ้นนั้น เป็นผลมาจากการกู้ยืมที่เพิ่มขึ้น โดยในปี 2555 นั้น
บริษัทได้มีการออกจำหน่ายหุ้นกู้ 2 ครั้ง มูลค่ารวมทั้งสิ้น 800 ล้านบาท
เพื่อรองรับสำหรับการขยายธุรกิจ ซึ่งในปี 2555 บริษัทมีการเปิดโครงการใหม่ทั้งสิ้น 7 โครงการ
มูลค่ารวมกว่า 3,000 ล้านบาท ในส่วนของกำไรสุทธิในปี 2555 อยู่ที่ 269.17 ล้านบาท
โดยมีอัตราส่วนกำไรสุทธิ (Net Profit Margin) ในปี 2555 อยู่ที่ร้อยละ 15.6
ซึ่งสูงกว่าค่าเฉลี่ยของอุตสาหกรรม ซึ่งอยู่ที่ประมาณร้อยละ 13.4

ทั้งนี้ในปี 2555 บริษัทมีการจ่ายเงินปันผลให้กับผู้ถือหุ้นของบริษัททั้งสิ้น 2 ครั้ง คือเมื่อวันที่ 18
พฤษภาคม 2555 จ่ายปันผลหุ้นละ 0.10 บาท เป็นเงินทั้งสิ้น 82.50 ล้านบาท
(ซึ่งเป็นการจ่ายสำหรับผลการดำเนินงานในครึ่งหลังของปี 2554) และเมื่อวันที่ 7 กันยายน 2555
จ่ายปันผลหุ้นละ 0.06 บาท เป็นเงินทั้งสิ้น 49.50 ล้านบาท
(ซึ่งเป็นการจ่ายสำหรับผลการดำเนินงานในครึ่งแรกของปี 2555)
และอยู่ระหว่างการนำเสนอที่ประชุมสามัญผู้ถือหุ้นประจำปี 2556 เพื่ออนุมัติจ่ายปันผลให้กับผู้ถือหุ้น
สำหรับผลการดำเนินงานครึ่งหลังของปี 2555 อีกจำนวนหุ้นละ 0.12 บาท คิดเป็นเงินทั้งสิ้น
99.00 ล้านบาท โดยมีกำหนดจ่ายปันผลในวันที่ 17 พฤษภาคม 2556 นี้
สรุปเป็นเงินปันผลจ่ายสำหรับผลประกอบการปี 2555 ทั้งสิ้นหุ้นละ 0.18 บาท
หรือคิดเป็นอัตราเงินปันผลจ่ายต่อกำไรสุทธิ (Dividend Payout Ratio) ที่ร้อยละ 55.17

1. ข้อมูลทั่วไป

บริษัท ลลิล พร็อพเพอร์ตี้ จำกัด (มหาชน)

LALIN PROPERTY PUBLIC COMPANY LIMITED

ที่ตั้งสำนักงานใหญ่ : เลขที่ 222/2 ถนนศรีนครินทร์ แขวงหัวหมาก เขตบางกะปิ

  กรุงเทพฯ 10240

  โทรศัพท์ (662) 732-1041-5 โทรสาร (662) 377-9656

ประเภทธุรกิจ : พัฒนาอสังหาริมทรัพย์เพื่อขาย

ทะเบียนเลขที่ : 0107545000233

HOME PAGE : www.lalinproperty.com

รอบระยะเวลาบัญชี : 1 มกราคม - 31 ธันวาคม

ทุนจดทะเบียน : 925 ล้านบาท

ทุนชำระแล้ว : 825 ล้านบาท

มูลค่าที่ตราไว้ : หุ้นละ 1 บาท

ข้อมูลบริษัทย่อย : ไม่มี

[]

ข้อมูลบุคคลอ้างอิงอื่นๆ

นายทะเบียนหลักทรัพย์

  บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 62 อาคารตลาดหลักทรัพย์แห่งประเทศไทย

  ถนนรัชดาภิเษก แขวงคลองเตย

  เขตคลองเตย กรุงเทพฯ 10110

  โทรศัพท์ 0-2229-2800

ผู้สอบบัญชีสำหรับรอบบัญชีปี 2555

  นางสาววรรญา พุทธเสถียร

  เลขทะเบียนผู้สอบบัญชีรับอนุญาต 4387

  บริษัท เอส.เค. แอคเคาน์แต้นท์ เซอร์วิสเซส จำกัด

  128/151 อาคารพญาไทพลาซ่า ชั้น 14

  ถนนพญาไท เขตราชเทวี กรุงเทพฯ 10400

  โทรศัพท์ : +66 (0) 2216-5595-7 โทรสาร : +66 (0) 2216-5596-7

  ค่าตอบแทนจากการสอบบัญชี (Audit Fee)

  ค่าสอบบัญชีงบการเงินบริษัทประจำปี 2555 เป็นจำนวนเงินรวมทั้งสิ้น 688,000 บาท

  ค่าบริการอื่น (Non-Audit Fee)

  มีค่าบริการอื่นๆ
  เป็นค่าบริการแปลงบการเงินเป็นภาษาอังกฤษจากสำนักงานสอบบัญชีที่ผู้สอบบัญชีสังกัด
  เป็นจำนวนเงิน 40,000 บาท

ที่ปรึกษากฎหมาย

  บริษัท คนึง แอนด์ พาร์ทเนอร์ส อินเตอร์เนชั่นแนล คอนซัลแตนท์ซี จำกัด

  ชั้น 12 อาคารนายเลิศ ทาวเวอร์ 2/4

  ถนนวิทยุ ลุมพินี ปทุมวัน กรุงเทพฯ 10330

  โทรศัพท์ : +66 (0) 2267-8931 โทรสาร : +66 (0) 2267-8942

บริษัทประเมินราคา

  บริษัท เอเจนซี่ ฟอร์ เรียลเอสเตท แอฟแฟร์ส จำกัด

  10 ถ.นนทรี กรุงเทพฯ 10120

  โทรศัพท์ : +66 (0) 2295-3905 โทรสาร : +66 (0) 2295-1154

บริษัท ศศิรัชดา จำกัด

206 ถ.รัชดาภิเษก แขวงห้วยขวาง เขตห้วยขวาง กรุงเทพฯ 10310

โทรศัพท์ : +66 (0) 2692-6781-4 โทรสาร : +66 (0) 2692-6785

บริษัท สยาม แอพเพรซัล แอนด์ เซอร์วิส จำกัด

44 ชั้น 4 อาคารรุ่งโรจน์ธนกุล

ถ.รัชดาภิเษก แขวงห้วยขวาง เขตห้วยขวาง กรุงเทพฯ 10310

โทรศัพท์ : +66 (0) 2643-9889 (20 คู่สาย) โทรสาร : +66 (0) 2643-1996-7